1998R0260 — FI — 01.02.1998 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 sekä asetusten (EY) N:o 589/96, 935/97, 936/97, 995/97, 996/97, 1006/97, 1042/97, 1376/97, 1939/97 ja 1940/97 muuttamisesta

Muutettu:

Oikaisu

Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).

▼B

KOMISSION ASETUS (EY) N:o 260/98,

annettu 30 päivänä tammikuuta 1998,

naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 sekä asetusten (EY) N:o 589/96, 935/97, 936/97, 995/97, 996/97, 1006/97, 1042/97, 1376/97, 1939/97 ja 1940/97 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 ( 1 ), sellaisena kuin se on viimeksi muutettuna asetuksella (EY) N:o 2634/97 ( 2 ), ja erityisesti sen 9 ja 25 artiklan,

ottaa huomioon Afrikan, Karibian ja Tyynenmeren (AKT) valtioista tai merentakaisista maista ja merentakaisilta alueilta (MMA) peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä 5 päivänä maaliskuuta 1990 annetun neuvoston asetuksen (ETY) N:o 715/90 ( 3 ), sellaisena kuin se on viimeksi muutettuna asetuksella (EY) N:o 619/96 ( 4 ), ja erityisesti sen 27 artiklan,

ottaa huomioon luettelossa CXL olevien myönnytysten täytäntöönpanosta GATT-sopimuksen XXIV artiklan 6 kohdan mukaisesti käytyjen neuvottelujen päättymisen seurauksena 18 päivänä kesäkuuta 1996 annetun neuvoston asetuksen (EY) N:o 1095/96 ( 5 ) ja erityisesti sen 1 artiklan 1 kohdan,

ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 ( 6 ), sellaisena kuin se on viimeksi muutettuna asetuksella (EY) N:o 1595/97 ( 7 ), ja erityisesti sen 8 artiklan,

ottaa huomioon tietyille maataloustuotteille yhteisön tariffikiintiöinä annetuista tietyistä myönnytyksistä ja Viron, Latvian ja Liettuan kanssa tehdyissä vapaakauppaa ja kaupan liitännäistoimenpiteitä koskevissa sopimuksissa määrättyjen tiettyjen maataloutta koskevien myönnytysten autonomisesta ja väliaikaisesta mukauttamisesta Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 7 päivänä lokakuuta 1996 annetun neuvoston asetuksen (EY) N:o 1926/96 ( 8 ) ja erityisesti sen 5 artiklan,

sekä katsoo, että

elävien eläinten ja lihan tuontitodistuksiin liittyvän vakuuden määrä ei ole yhtenäinen kaikissa asetuksissa; nämä määrät olisi ajantasaistettava ja yhdenmukaistettava,

naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 ( 9 ), sellaisena kuin se on viimeksi muutettuna asetuksella (EY) N:o 2616/97 ( 10 ), 6 artiklassa vahvistetaan määräajat ja yksityiskohtaiset säännöt tiedonannoille, joita jäsenvaltioiden on annettava komissiolle niistä tuotemääristä, joille on annettu tuontitodistukset,

Euroopan yhteisöjen yhtenäistetyn tullitariffin (Taric) järjestysnumeroiden avulla voidaan tunnistaa tullietuusmenettelyt, kyseiset tuotteet ja tietyissä tapauksissa niiden alkuperä; jäsenvaltiot olisi velvoitettava merkitsemään nämä numerot tuontitodistuksiin tai niiden otteeseen/otteisiin ja käyttämään niitä komissiolle annettavissa tiedonannoissa,

Taricissa olevia kiintiöiden järjestysnumeroita ei ole vielä sisällytetty kaikkiin tuontitariffikiintiöiden soveltamista koskevista yksityiskohtaisista säännöistä annettuihin asetuksiin; nämä numerot olisi sisällytettävä kyseisiin asetuksiin,

tietyissä naudanlihatuotteiden tuontiin sovellettavista yksityiskohtaisista säännöistä annetuissa asetuksissa säädetään jäsenvaltioiden komissiolle tosiasiallisen tuonnin perusteella antamista tiedonannoista; hallinnollisen kuormituksen vähentämiseksi ja selkeyden vuoksi on tarpeen yksinkertaistaa näitä säännöksiä ja sisällyttää ne asetukseen (EY) N:o 1445/95,

tuontitodistuksen antava kansallinen toimivaltainen viranomainen ei aina tiedä useille kolmansille maille avoimien tariffikiintiöiden osana tuotujen määrien alkuperämaata eikä yhteisen tullitariffin tullein tuotuja määriä; olisi täsmennettävä, että alkuperämaan merkitseminen näiden tariffikiintiöiden yhteydessä ja muuhun kuin etuuskohteluun perustuvan tuonnin yhteydessä on maataloustuotteiden vakuusjärjestelmän soveltamista koskevien yhteisten yksityiskohtaisten sääntöjen vahvistamisesta 22 päivänä heinäkuuta 1985 annetun komission asetuksen (ETY) N:o 2220/85 ( 11 ), sellaisena kuin se on viimeksi muutettuna asetuksella (EY) N:o 3403/93 ( 12 ), mukainen ensisijainen vaatimus; tämän vuoksi olisi vaadittava, että kyseisten kiintiöiden osalta ja muuhun kuin etuuskohteluun perustuvan tuonnin osalta alkuperämaa merkitään tuontitodistukseen tai sen otteen kohtaan 31,

kaikkiin tuontitodistuksiin on joka tapauksessa liitettävä vakuus, jos sen määrä ylittää viisi ecua; olisi poikettava siitä, mitä maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 ( 13 ), sellaisena kuin se on viimeksi muutettuna asetuksella (ETY) N:o 1404/97 ( 14 ), 14 artiklan 3 kohdan toisessa alakohdassa säädetään,

tuontitodistuksen tai sen otteen palauttamisen nopeuttamiseksi olisi poikettava tietyistä asetuksen (ETY) N:o 3719/88 säännöksistä vakuudesta osittain menetettävän prosenttiosuuden ja tuonnista annettavan todisteen toimittamiselle asetetun määräajan osalta,

edellä mainittujen säännösten sisällyttäminen yhteen asetukseen tarkoittaa, että niihin liittyvät säännökset on poistettava jo voimassa olevista muista asetuksista; tämän vuoksi on syytä muuttaa seuraavat komission asetukset:

— Afrikan, Karibian ja Tyynenmeren valtioista tai merentakaisista maista ja merentakaisilta alueilta peräisin oleviin maataloustuotteisiin ja tiettyihin maataloustuotteiden jalostamisessa tuotettuihin tavaroihin sovellettavista järjestelyistä annetun neuvoston asetuksen (ETY) N:o 715/90 soveltamista koskevien yksityiskohtaisten sääntöjen vahvistamisesta naudanliha-alalla 2 päivänä huhtikuuta 1996 annettu komission asetus (EY) N:o 589/96 ( 15 ),

— tiettyihin alppi- ja vuoristorotuihin kuuluvien muiden kuin teuraseläimiksi tarkoitettujen sonnien, lehmien ja hiehojen tuontia koskevien tariffikiintiöiden avaamisesta ja hallinnoinnista 1 päivän heinäkuuta 1997 ja 30 päivän kesäkuuta 1998 välisenä aikana 27 päivänä toukokuuta 1997 annettu komission asetus (EY) N:o 935/97 ( 16 ),

— korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista 27 päivänä toukokuuta 1997 annettu komission asetus (EY) N:o 936/97 ( 17 ), sellaisena kuin se on viimeksi muutettuna asetuksella (EY) N:o 31/98 ( 18 ),

— neuvoston asetuksessa (EY) N:o 1926/96 säädettyjen naudanlihan tariffikiintiöitä koskevien yksityiskohtaisten sääntöjen soveltamisesta Viron, Latvian ja Liettuan osalta 1 päivän heinäkuuta 1997 ja 30 päivän kesäkuuta 1998 välisenä ajanjaksona 3 päivänä kesäkuuta 1997 annettu komission asetus (EY) N:o 995/97 ( 19 ),

— CN-koodiin 0206 29 91 kuuluvaa nautaeläinten jäädytettyä kuvelihaa koskevan yhteisön tariffikiintiön avaamisesta ja hallinnonnista 3 päivänä kesäkuuta 1997 annettu komission asetus (EY) N:o 996/97 ( 20 ), sellaisena kuin se on muutettuna asetuksella (EY) N:o 2048/97 ( 21 ),

— jalostettavaksi tarkoitetun jäädytetyn naudanlihan tuontikiintiön avaamisesta, jakamisesta ja hallinnoinnista 1 päivästä heinäkuuta 1997 30 päivään kesäkuuta 1998 4 päivänä kesäkuuta 1997 annettu komission asetus (EY) N:o 1006/97 ( 22 ),

— CN-koodiin 0202 kuuluvaa jäädytettyä naudanlihaa ja CN-koodiin 0206 29 91 kuuluvia tuotteita koskevan yhteisön tariffikiintiön avaamisesta ja hallinnoinnista (1 päivän heinäkuuta 1997 ja 30 päivän kesäkuuta 1998 välinen ajanjakso) 10 päivänä kesäkuuta 1997 annettu komission asetus (EY) N:o 1042/97 ( 23 ),

— lihotukseen tarkoitettuja nuoria urospuolisia nautaeläimiä koskevan tariffikiintiön avaamisesta ja hallinnoinnista (1 päivän heinäkuuta 1997 ja 30 päivän kesäkuuta 1998 väliseksi ajaksi) 17 päivänä heinäkuuta 1997 annettu komission asetus (EY) N:o 1376/97 ( 24 ),

— Puolan tasavallalle, Unkarin tasavallalle, Tšekin tasavallalle, Slovakian tasavallalle, Bulgarian tasavallalle ja Romanialle neuvoston asetuksessa (EY) N:o 3066/95 säädettyjen naudanlihan lisätariffikiintiöiden soveltamista koskevien yksityiskohtaisten sääntöjen vahvistamisesta ajaksi 1 päivästä heinäkuuta 1997 30 päivään kesäkuuta 1998 ja asetusten (EY) N:o 2512/96 ja (EY) N:o 1441/97 muuttamisesta 3 päivänä lokakuuta 1997 annettu komission asetus (EY) N:o 1939/97 ( 25 ),

— tietyistä kolmansista maista peräisin olevia tiettyihin vuoristorotuihin kuuluvia ja muuhun kuin teuraseläimiksi tarkoitettuja lehmiä ja hiehoja koskevan tariffikiintiön soveltamista koskevien yksityiskohtaisten sääntöjen vahvistamisesta 1 päivän heinäkuuta 1997 ja 30 päivän kesäkuuta 1998 väliseksi ajaksi sekä asetuksen (EY) N:o 2514/96 muuttamisesta 3 päivänä lokakuuta 1997 annettu komission asetus (EY) N:o 1940/97 ( 26 ), ja

tässä asetuksessa säädetyt toimenpiteet ovat naudanlihan hallintokomitean lausunnon mukaiset,

ON ANTANUT TÄMÄN ASETUKSEN: